Lidt før klokken tolv tirsdag formiddag ringede en kvinde til Nordjyllands Politi. Hun havde observeret to løse hunde på en p-plads ved Aalborgvej i Hjallerup. Hun var bekymret for, om hundene evt. vil løbe ud på vejen. Den ene, hanhunden, en Rottweiler havde af naturlige årsager en stor interesse for tæven som var i løbetid. En times tid senere opdagede en af politiets patruljer hundene igen og Falck blev tilkaldt, som så brugte flere forsøg og en del tid på at indfange hundene uden held. Tilsidst måtte falck-folkene tilkalde en hundepatrulje fra Aalborg som sidst på eftermiddagen fik fanget de to turtelduer. Hundene blev efterfølgende afleveret til deres respektive ejere som hver især fik en bøde for at have deres hunde til at gå løse rundt.

Opsummering:
En tæve i løbetid og en hanhund der lod instinktet råde, gav både Falck og politi problemer tirsdag eftermiddag.